OpenWrt
OpenWrt (engleski: Open Wireless Router, u prevodu otvoreni bežični ruter) jest ugrađeni operativni sistem zasnovan na Linuxu, koji se prvenstveno koristi na uređajima koji služe za rutiranje mrežnog prometa. Glavne komponente su Linux, util-linux, musl, i BusyBox. OpenWrt se konfiguriše korištenjem komandne linije ili veb interfejsa (LuCI). Postoji oko 3500 dodatnih softverskih paketa dostupnih za instalaciju putem opkg sistema. OpenWrt može raditi na različitim vrstama uređaja, uključujući rutere, modeme, pametne telefone, i džepne računare. Moguće je i pokretanje OpenWrt-a na ličnim računarima zasnovanih na x86 arhitekturi.